als_Latn dik_Latn sna_Latn
Alkooli është miku juaj! Disa gota dhe jeni në qejf. Edhe dy të tjera dhe festa arrin kulmin. Mbushen përsëri dhe nata shkon shkëlqyeshëm. Alkooli ju ndihmon të argëtoheni…deri mëngjesin tjetër, kur ju duhet të përballeni me pasojat e pirjes me tepri. Dhimbje koke, ndjesia se do të villni, marrje mendsh dhe dehidratim janë vetëm disa nga shenjat e përdorimit të alkoolit, mbi masën, që trupi e përballon. Fatkeqësisht nuk ekziston një kurë, për të kuruar Hangover-in.
Për të shmangur Hangoverin, këshilla më e mirë është “Pini aq sa mund ta përballoni!”. Ja disa prej këshillave, që duhet të zbatoni, ndërsa jeni duke pirë alkool:
- Mos pini me stomak bosh. Përpara se të dilni konsumoni një vakt të pasur me karbohidrate (makarona ose oriz). Konsumimi i ushqimit ngadalëson përthithjen e alkoolit nga trupi.
- Mos pini pije me ngjyrë të errët. Ato përmbajnë lëndë kimike natyrale, të cilat irritojnë enët e gjakut dhe indet në tru, duke përkeqësuar pasojat e pijes.
- Pini ujë dhe pije pa gaz, midis konsumit të pijeve alkoolike. Pijet me gaz përshpejtojnë thithjen e alkoolit nga organizmi.
- Pini ujë përpara se të bini për të fjetur. Gjithashtu mbani një gotë me ujë pranë shtratit, nëse zgjoheni gjatë natës.
Mëngjesin tjetër:
Nëse ndiheni tmerrësisht keq mëngjesin tjetër, kjo do të thotë që nuk i keni ndjekur këshillat e mësipërme. Edhe pse nuk ka kurë reale për Hangover-in, mund të trajtohen simptomat.
- Vakti i mëngjesit duhet të jetë i bollshëm dhe duhet të përmbajë ushqime të pasura me yndyrna. Përdorni proshutë, salçiçe, vezë. Këto mund të jenë të rënda për sistemin tretës, por do t’ju ndihmojnë të rifitoni energji.
- Nëse keni nevojë të dëshpëruar për të marrë medikamente analgjezike, merrni brenda masës Paracetamol dhe Ibuprofen. Nuk këshillohet marrja e ilaçeve, pasi ato rëndojnë mëlçinë, e cila është detyruar të punojë më shumë se ç’duhet që më parë, nga konsumi i alkoolit.
- Kafeina do t’ju bëjë të ndiheni mirë vetëm për pak kohë, pasi shkakton dehidratim. Evitoni kafet dhe çajin, nëse nuk dëshironi që t’ju dhëmbë koka.
- Uji! Pini sa më shumë ujë edhe mëngjesin tjetër, pasi kështu mund të kuroni dehidratimin.
- Lëngje frutash të freskëta ndihmojnë në zëvendësimin e vitaminave dhe ju japin energji. Kombinimi banane dhe jogurt është perfekt.
- Mundohuni të flini sa më shumë gjumë. Trupi po përpiqet të rikuperojë dëmet e bëra nga alkooli, prandaj është më mirë të pushoni.
Burimi: NHS dhe BBC
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn gla_Latn